Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 14666-ҩык ыҟоуп, ргәы бзиахеит 13660-ҩык, рыԥсҭазаара иалҵит 222-ҩык.
1992-1993 шықәсқәа рызтәи Аԥсны жәлар Рџьынџьтәылатә еибашьраан Гәымсҭатәи ахырӷәӷәарҭа акомандаҟаҵаҩыс иҟаз, Аԥсны Афырхаҵа, аинрал-леитенант Сергеи Дбар диит лаҵарамза 2, 1946 шықәсазы Мгәыӡырхәа ақыҭан.
Афестиваль-еицлабра "Урыстәыла аԥеиԥш" хнызқьҩык рҟынӡа артистцәа алахәын, имҩаԥысуан аконцерттә зал "Измаилово" аҟны, мшаԥы 26 инаркны лаҵара 2-нӡа.
Гәылрыԥшь араион ахадара акоммуналтә нхамҩа аиҳабы Анатоли Торчуа арадио Sputnik аефир аҿы еиҭеиҳәеит Аџьынџьтәылатәи еибашьра Ду иазку араион аҿы иҟоу абаҟақәа рҭагылазаашьа зеиԥшроу атәы.
Аԥсны Афырхаҵа, аинрал-леитенант, Ахьӡ-аԥша I аҩаӡара занашьоу Сергеи Дбар иԥсы ҭаны дыҟазҭгьы лаҵара 2 рзы 75 шықәса ихыҵуазаарын. Аԥсны имҩаԥысуеит ар рԥыза игәалашәара иазку усмҩаԥгатәқәа.
Урыстәылатәи аблогер Витали Выграновски иԥсҭазаара далҵит лаҵара 2 аҽны, 40 мшы имҩаԥигоз амлашьра ашьҭахь.
Ахаҵа имҩаԥигоз аԥышәара - акрымфара игәабзиара ааха шанаҭаз инырит 35 амш азы, аха имлашьра иациҵеит.
Аҵарауаҩ-афольклорҭҵааҩ, аетнолог, афилологиатә ҭҵаарадыррақәа ркандидат, адоцент, Д.И. Гәлиа ихьӡ зху Аԥсуаҭҵааратә институт аиҳабы Арда Ашәба диит лаҵара 4 1971 шықәсазы, иахьа иара иазгәеиҭоит ииубилеитә мшы - 50 шықәса ихыҵра.
Сергеи Дбар ицеибашьуаз Аԥсны Афырхаҵа Аполлон Шьынқәба арадио Sputnik аефир аҿы еиҭеиҳәеит дара реибадырра шыҟалази, Аԥсны Аџьынџьтәылатәи еибашьраан илиршази, насгьы иҟазшьа зеиԥшрази ртәы.
Лаҵара 3 рзы Аԥсуа ҳәынҭқарратә драматә театр аҿы имҩаԥысит Аџьынџьтәылатә еибашьра Ду аҟны игаз Аиааира амш иазку Москватәи аҳәынҭқарратә капеллеи Аԥсны Аҳәынҭқарратә камертә оркестри рконцерт.